Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 9/1998. (I. 23.) Korm. rendelet módosítása lehetséges-e oly
Paragraph Index: 1453

(2) bekezdésének c) pontjában kapott felhatalmazás alapján fontolja meg egy olyan jogszabály megalkotásának az előkészítését, amely megfelelő törvényi garanciát tartalmazna arra, hogy a helyi állami hatósági feladatokat ellátó települési jegyző (körjegyző) e tevékenysége során csak a jogszabályoknak legyen alárendelve, döntéseit ne befolyásolhassák az eltérő egyéni és közösségi érdekeket kifejező önkormányzati határozatok, és különösen ne a polgármester szubjektív akarata, illetve önkényes intézkedései. A jegyzői „függetlenség” elérése érdekében javaslom egy olyan, célszerűen a hatósági felügyeleti szervnél működő szakmai grémium (kamara) létrehozását, amelynek a jegyző szakmai munkájáról, alkalmasságáról alkotott véleménye, állásfoglalása nélkül nem kerülhetne sor vele szemben fegyelmi eljárás lefolytatására vagy más, retorzív munkáltatói intézkedések foganatosítására. Az Obtv. 20. § (1) bekezdése alapján azzal az a j á n l á s s a l fordulok a Fejér Megyei Közigazgatási Hivatal vezetőjéhez, hogy a Zámoly községben az elsőfokú építésügyi hatósági jogkört gyakorló jegyző által, 1997. október 31-e és 1997. december 31-e között lefolytatott valamennyi közigazgatási eljárást — felügyeleti jogkörében eljárva — vizsgálja meg, és az Áe. 71. §-ában foglalt jogkörében az eljárások során készített határozatokat — mivel jogszabályt sértenek — semmisítse meg. Az Obtv. 24. §-ában biztosított jogkörömmel élve, k e z d e m é n y e z e m , hogy a Fejér Megyei Közigazgatási Hivatal vezetője az általa foganatosított felügyeleti intézkedés eredményei, megállapításai alapján, tegye meg a szükséges intézkedéseket a köztisztviselők jogállásáról szóló 1992. évi XXIII. törvény 50—56. §-ai szerinti fegyelmi eljárásnak, az eljáró jegyzővel szemben történő lefolytatása érdekében. Az Obtv. 24. §-ában előírt kötelezettségem alapján vizsgálati anyagomat, külön átirattal m e g k ü l d ö m

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes